Taaltoffie: gimnasiumArgieffoto (Foto: RyanMcGuire, Pixabay) Woord: gimnasium Betekenis: plek vir liggaamsoefeninge en spierontwikkeling Waar kom dit vandaan? In antieke Griekeland het die atlete in die openbaar geoefen – en ook in hul adamsgewade. In Grieks beteken gimnasium dus op ŉ manier “kaelnaelery, plek waar mense nakende oefen” (uit Grieks gumnos “nakend”). Selfs die Amerikaners het dit geweet: toe van hulle geoloë ŉ nuwe soort silikaat van magnesium in die Bare Hills, Maryland ontdek het, het hulle dit heel gepas gimniet genoem na die Engelse bare (“naak”). Ook in die viskunde het dié woord ŉ draai gemaak: Die Gynmotus electricus is die sidderaal wat ŉ sterk elektriese skok kan veroorsaak. Die naam is saamgestel uit gum “kaal” + noton “rug” – die aal het geen vinne op die rug nie: dus ŉ naakte rug. Dié taalbrokkie is oorspronklik gepubliseer in dr Anton Prinsloo se boek, ‘n Dief aan die Kers – skelm woorde deur die eeue (uitgegee deur NB Uitgewers) Koop die boek: Graffiti Boeke Prys: R225-00* *Prys onderhewig aan verandering